GRK

GRK Infra Oyj on Suomessa, Ruotsissa ja Virossa toimiva rakennusalan konserni, jonka liikevaihto oli vuonna 2021 yli 430 miljoonaa euroa. 

GRK rakentaa ja korjaa väyliä, teitä, raiteita ja siltoja. GRK:lla on myös kiertotaloutta. 

GRK-konserniin kuuluvat emoyhtiö GRK Infra Oyj:n lisäksi tytäryhtiöt GRK Road Oy ja GRK Rail Oy Suomessa, GRK Infra AB ja GRK Rail AB Ruotsissa sekä GRK Infra AS Virossa.

Historia

Kauppalehden jutun perusteella  GRK on loikannut eteenpäin yritysostoilla, joihin kuului ensin Eltel Networkin rataliiketoiminnan osto ja sitten sonkajärveläinen Komsor.  

Vuonna 2017 Graniittirakennus Kallio Oy perusti Nordic Trackpartners Oy:n.

Vuonna 2018 GRK osti Komsor Oy:n rataliiketoiminnan.

Vuonna 2018  Winco Oy (ent. Nordic Trackpartners Oy) osti Eltel Networksin Suomen rataliiketoiminnan.

Vuonna 2018 Komsor Oy:n toiminta osaksi Wincoa. 

14. tammikuuta 2019 Graniittirakennus Kallio Oy vaihtoi nimensä GRK Infra Oy:ksi.

Vuonna 2019 GRK osti SL Asfaltti Oy:n koko liiketoiminnan. Yrityskaupalla GRK aloittaa asfaltointiliiketoiminnan.

Vuonna 2019 Winco Oy:n nimi muuttui ​GRK Rail Oy:ksi.

Vuonna 2020 GRK Rail AB perustetaan.

Liiketoiminta 
Vuonna 2021 GRK:n liikevaihdosta noin 76 prosenttia muodostui Suomesta, noin 13 prosenttia Ruotsista, noin 10 prosenttia Virosta ja loput muista maista.

GRK:n ydinosaamiseen kuuluvat monipuolisten infrarakennushankkeiden toteutus, suurten hankkeiden projektinjohto sekä laaja-alainen raiderakennusosaaminen. Väylä-, taito- ympäristö- ja teollisuusrakentamisessa GRK tarjoaa palvelut suunnittelusta rakentamiseen ja kunnossapitoon.

Kauppalehden artikkelin mukaan GRK on kasvanut nopeasti: sen liikevaihto on kasvanut kymmenessä vuodessa noin 10 miljoonasta eurosta lähes 400 miljoonaan euroon. Artikkelin mukaan inframaailmassa näkyvät Destia ja GRK ovat suurempia kuin listayhtiö Kreate.

Strategia 
GRK:n strategian ( 2022–2025)  tavoitteena on rakentaa yhtenäinen ja aiempaa kansainvälisempi yhtiö, jonka liiketoiminta kasvaa merkittävästi. Tavoitteena on saavuttaa yli 700 miljoonan euron liikevaihto vuoden 2025 loppuun mennessä.

Strategiassa korostuu myös yritysvastuu: GRK:n tavoitteena on olla kestävän infrarakentamisen edelläkävijä, jonka oma toiminta on hiilineutraalia vuoteen 2030 mennessä.

GRK on yksi johtavista infra-alan toimijoista Suomessa, mutta erityisesti Ruotsin ja Viron toimintojen merkitys GRK:lle kasvaa entisestään seuraavan strategiakauden aikana.

Raiderakentaminen 
Raiderakentamisen odotetaan olevan strategiakaudella yksi GRK:n nopeimmin kasvavista palveluista. GRK kasvattaa raideliiketoimintaa keskittymällä nykyisen rataverkon modernisointihankkeisiin ja päällysrakenneurakoihin sekä kunnossapitoon. Vuonna 2021 raiderakentamisen liikevaihto kasvoi yli 30 % vuodesta 2020.

GRK Rail Oy on vastannut 1.4.2022 alkaen lounaisrannikon radan ja turvalaitteiden kunnossapidosta allianssiurakassa. GRK hoitaa ratojen kunnossapitoa myös Uudenmaalla. Käytännössä GRK vastaa siitä, että nämä rataverkot pidetään liikennekelpoisena koko ajan. GRK:n kunnossapitoon kuuluvat ympärivuorokautinen päivystys, tarkastukset, määräaikaishuollot, viankorjaukset ja lumityöt talvella sekä erikseen tehtäviä radan kunnostustöitä. 

Lisäksi GRK on mukana Länsimetron rakentamisessa ja Ilmalan raitiotieyhteyden rakentamisessa.

Merkittävimmät hankkeet 
Vuoden 2021 lopussa GRK:n tilauskanta oli yhteensä 380 miljoonaa euroa. Tilauskantaan sisältyi erilaisia rata-, silta- ja väylähankkeita. 

GRK on valittu mukaan Hailuodon hankkeeseen, jossa Hailutoon rakennetaan maantieyhteys, joka korvaa nykyisen lauttayhteyden. Rakennettavan yhteyden pituus on noin 8,4 kilometriä, joka sisältää pengertieosuuden ja Huikun ja Riutun noin 750 metriä pitkät sillat. Hankintapäätöksen valitusaika on kesken.

GRK:n merkittävimmät käynnissä olevat projektit:

 Ilmalan raitiotieyhteys (Helsinki)
 Uudenmaan radan ja turvalaitteiden kunnossapito
 Lounais-Suomen radan ja turvalaitteiden kunnossapito
 Länsimetron urakat (Espoo): ratalinjan rakentamisen Matinkylästä Kivenlahteen sekä Finnoon maanalainen asema
 Kehä III:n parantaminen (Vantaa)
 Tie 97 -hanke Södra Sunderbyn–Sävast (Ruotsi),
 Võõbu–Mäo-tieosuuden rakentaminen (Viro)
 Rautatieliikenteen kulunohjausjärjestelmän laajentaminen (Ruotsi)
 Uumajanjoen sillan rakentaminen (Ruotsi) 
 Kaakkoisrajan rakentaminen (Viro)

Merkittävimmät päättyneet projektit vuonna 2021: 

 Verkkosaaren pohjoisosan rakentaminen 10/2019–11/2021, Helsinki
 Kehä I:n parantaminen (Laajalahden kohta) 10/2019–9/2021, Espoo

Yritysvastuu 
GRK onnistui vähentämään oman toimintansa suoria päästöjä merkittävästi vuoden 2021 aikana. GRK:n Suomen yhtiöiden hiilijalanjälki pieneni jopa 13 prosenttia ja se on 14 812 CO2-ekvivalenttitonnia.

Rakennusalalla oman toiminnan hiilijalanjäljen suuruuteen vaikuttaa ennen kaikkea työmaakaluston ja ajoneuvojen polttoainepäästöt. Tämän vuoksi GRK:n työmailla käytettiin lähes miljoona litraa uusiutuvia polttoaineita päästöjen vähentämiseksi. GRK:n Suomen yhtiöiden polttoainekulutus oli vuonna 2021 yhteensä yli 5 miljoonaa litraa, josta uusiutuvia polttoaineita käytettiin lähes miljoona litraa.

Lähteet

Suomalaiset yritykset
Suomessa toimivat rakennusyritykset